ཕྱི་ལོ་༢༠༡༧ལོར་རྒྱ་གཞུང་གིས་དབུལ་ཐར་མཁྲེགས་གཏོར་གྱི་མིང་བྱང་འོག་ཏུ་བོད་ས་ཡོངས་སུ་དོགས་ཟོག་མྱུལ་ཞིབ་ལས་གཞི་མང་པོ་ཁྱབ་གདལ་དང་ཤུགས་ཆེར་བཏང་སྟེ།ཏང་སྲིད་འགོ་ཁྲིད་ལས་བྱེད་སྟོང་ཕྲག་མང་པོ་ཆེད་གཏོང་གིས་ཞིང་འབྲོག་མང་ཚོགས་ལ་དོགས་ཟོན་མྱུལ་ཞིབ་དང་ཆབ་སྲིད་སློབ་གསོ་སྤྲོད་ཐབས་བྱས་ཡོད་ལ།སྔོན་ཐོན་འཕྲུལ་ཆས་སྤྱེད་དེ་ཁྲིམས་སྒྲིག་དང་བཅའ་ཁྲིམས།སྲིད་ཇུས་མང་པོ་གསར་དུ་ལག་བསྟར་གྱིས།ཞི་བའི་ཐོག་ནས་སྲིད་གཞུང་ལ་སྐྱོན་བརྗོད་དང་ཆབ་སྲིད་ཀྱི་བསམ་ཚུལ་མི་མཐུན་མཁན་ཚོར་དམ་དྲག་དང་བཙན་གནོན་བྱས་ཡོད་པ་རེད།སྔ་ཕྱི་བར་གསུམ་གྱི་བཙན་གནོན་ལྟ་ཞིབ་བརྒྱུད་དེ་བོད་མི་ཚོས་རྒྱལ་སྤྱིའི་སྟེང་རྒྱ་ནག་དམར་ཤོག་གཞུང་གིས་བོད་ནང་དུ་ཁྲིམས་འགལ་གྱིས་འགྲོ་བ་མིའི་ཐོབ་ཐང་རྡོག་རོལ་བཏང་སྟེ་བོད་མི་ཚོར་མི་སྤྱོད་ལས་འདས་པའི་མནར་གཅོད་ལག་བསྟར་བྱས་པའི་ནག་ཉེས་དངོས་ལ་དོ་སྣང་ཡོང་ཆེད་མུ་མཐུད་དུ་ཞི་རྒོལ་དང་སྐུ་ལུས་མེར་སྲེག་གནང་མུས་ཡིན་པ་རེད།